NÁVRH OPRAVNÉHO ROZPOČTU č. 3K VŠEOBECNÉMU ROZPOČTU NA ROK 2012 VÝKAZ VÝDAVKOV PODĽA ODDIELOVOddiel III – Komisia /* COM/2012/0181 final */





NÁVRH OPRAVNÉHO ROZPOČTU č. 3 K VŠEOBECNÉMU ROZPOČTU NA ROK 2012 VÝKAZ VÝDAVKOV PODĽA ODDIELOV Oddiel III – Komisia So zreteľom na – Zmluvu o fungovaní Európskej únie, a najmä na jej článok 314 v spojení so Zmluvou o založení Európskeho spoločenstva pre atómovú energiu, a najmä s jej článkom 106a, – nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, – všeobecný rozpočet Európskej únie na rozpočtový rok 2012 prijatý 1. decembra 2011[2], – návrh opravného rozpočtu č. 1/2012[3] prijatý 27. januára 2012, – návrh opravného rozpočtu č. 2/2012[4] prijatý 16. marca 2012. Európska Komisia týmto predkladá rozpočtovému orgánu návrh opravného rozpočtu č. 3 k rozpočtu na rok 2012. ZMENY VO VŠEOBECNOM VÝKAZE PRÍJMOV Zmeny vo všeobecnom výkaze príjmov sú k dispozícii v databáze EUR-Lex. (http://eur-lex.europa.eu/budget/www/index-en.htm). Anglické znenie zmien v tomto výkaze je pripojené na informačné účely ako príloha k rozpočtu. DÔVODOVÁ SPRÁVA Cieľom tohto návrhu opravného rozpočtu č. 3/2012 je zahrnúť do rozpočtu prebytok z plnenia rozpočtu v rozpočtovom roku 2011. V súlade s článkom 15 ods. 3 nariadenia o rozpočtových pravidlách, ktoré sa vzťahujú na všeobecný rozpočet Európskych spoločenstiev[5], je toto jediným predmetom tohto návrhu opravného rozpočtu, ktorý sa musí predložiť do 15 dní po predložení predbežnej účtovnej závierky. Predbežná účtovná závierka bola predložená 31. marca 2012. 1. Plnenie rozpočtu v rozpočtovom roku 2011 vykazuje prebytok vo výške 1 496 968 014 EUR [príspevky z Európskej zóny voľného obchodu (EZVO) a Európskeho hospodárskeho priestoru (EHP) nie sú zahrnuté], ktorý sa zahrnie ako príjem do rozpočtu na rok 2012. Vykázaný prebytok možno rozdeliť takto: 2011 || EZVO-EHP || Európska únia || Spolu Príjmy za rozpočtový rok || 218 105 387,00 || (*) 129 781 849 941,80 || 129 999 955 328,10 Platby z rozpočtových prostriedkov bežného roka || - 217 993 168,00 || (**) - 127 825 329 881,01 || - 128 043 323 049,01 Platobné rozpočtové prostriedky prenesené do roka N+1 || - 6 106 180,30 || - 1 013 400 234,32 || - 1 019 506 414,62 Zrušenie nepoužitých rozpočtových prostriedkov prenesených z roku N-1 || 959 194,87 || 159 989 518,27 || 160 948 713,14 Rozdiel medzi pripísanými príjmami prenesenými z roku N-1 do roku N a z roku N do roku N+1 || || 296 446 878,44 || 296 446 878,44 Kurzové rozdiely za daný rok || || 97 411 791,05 || 97 411 791,05 Výsledok rozpočtového hospodárenia za rok 2011 || - 5 034 766,43 || 1 496 968 014,23 || 1 491 933 247,80 (*) Zahŕňa pripísané príjmy vo výške 2 383 420 897,72 EUR (**) Zahŕňa platby z pripísaných príjmov vo výške 2 679 867 776,17 EUR 2. Zahrnutím prebytku do rozpočtu sa zodpovedajúcim spôsobom zníži celkový príspevok členských štátov na financovanie rozpočtu EÚ. Toto celkové zníženie pre jednotlivé členské štáty bude ovplyvnené aj aktualizovanou prognózou vlastných zdrojov (tradičné vlastné zdroje, daň z pridanej hodnoty a hrubý národný dôchodok) vrátane aktualizovanej sumy korekcie pre Spojené kráľovstvo. Komisia v júni predloží v rámci samostatného návrhu opravného rozpočtu aktualizované predpovede, ktoré by mali viesť k ďalším zmenám výšky príspevkov jednotlivých členských štátov. 3. V nasledujúcej tabuľke sa uvádza rozpis výsledkov plnenia rozpočtu Európskej únie za rok 2011 (príjmy a výdavky, za všetky inštitúcie): (v miliónoch EUR) Výsledky plnenia rozpočtu za rok 2011 Medzisúčet – výsledky plnenia rozpočtu na strane príjmov || 671 Výsledky plnenia rozpočtu na strane príjmov (rozdiel medzi vybratými a rozpočtovanými príjmami), z toho: || — || Hlava 1 (vlastné zdroje) || - 125 — || Hlava 5 (príjmy spojené s administratívnou činnosťou inštitúcií) || 152 — || Hlava 6 (príjmy spojené s dohodami a programami EÚ) || 150 — || Hlava 7 (úroky z omeškania a pokuty) || 450 — || Ostatné hlavy || 44 Medzisúčet – výsledky plnenia rozpočtu na strane výdavkov || 728 Výsledky plnenia rozpočtu na strane výdavkov, z toho: || — || Nedostatočné plnenie rozpočtových prostriedkov povolených v rozpočte na rok 2011: Komisia || 375 — || Nedostatočné plnenie rozpočtových prostriedkov povolených v rozpočte na rok 2011: ostatné inštitúcie || 182 — || Nedostatočné plnenie rozpočtových prostriedkov prenesených z rozpočtu na rok 2010: okruhy 1 až 4 (Komisia) || 98 — || Nedostatočné plnenie rozpočtových prostriedkov prenesených z rozpočtu na rok 2010: okruh 5 – Administratíva (všetky inštitúcie) || 73 Medzisúčet – kurzové rozdiely || 97 Celkový výsledok rozpočtového hospodárenia za rok 2011 || 1 497 [1] Ú. v. ES L 248, 16.9.2002, s. 1. [2] Ú. v. EÚ L 56, 29.2.2012, s. 1. [3] COM(2012) 31 final. [4] COM(2012) 125 final. [5] Ú. v. ES L 248, 16.9.2002, s. 1.